
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 741 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Σύσταση θέσεων στο Γεωπονικό Πανεπιστήμιο Αθή¬ 
νας κατ’ εφαρμογή του π.δ. 164/2004 (συμπληρω¬ 
ματική). 1 

Ίδρυση εργαστηρίου «Ιστορίας» στο Τμήμα Ιστορί¬ 
ας, Αρχαιολογίας και Κοινωνικής Ανθρωπολογίας 
της Σχολής Επιστημών του Ανθρώπου του Πανε¬ 
πιστημίου Θεσσαλίας και καθορισμός του εσω¬ 


τερικού του κανονισμού. 2 

Καθιέρωση με αμοιβή υπερωριακής, νυκτερινής και 
εξαιρέσιμων ημερών εργασίας του προσωπικού 

του Αιγινήτειου Νοσοκομείου. 3 

Αύξηση των μηνιαίων βοηθημάτων του Ταμείου 
Ασφάλισης Δημοτικών και Κοινοτικών Υπαλλή¬ 
λων (Τ.Α.Δ.Κ.Υ.) για το έτος 2006. 4 

Καθιέρωση υπερωριακής απασχόλησης υπαλλήλου 

της Παιδόπολης «Αγία Βαρβάρα», έτους 2006. 5 

Ειδική πιστοποίηση φορέων παροχής υπηρεσιών κοινω¬ 
νικής φροντίδας μη κερδοσκοπικού χαρακτήρα. 6 


Υπερωριακή απασχόληση, εργασία κατά τις νυχτε¬ 
ρινές ώρες καθώς και ημερήσια εργασία τις Κυ¬ 
ριακές και εξαιρέσιμες για το εποχικό πυροσβε¬ 
στικό προσωπικό με σύμβαση εργασίας ιδιωτικού 


δικαίου ορισμένου χρόνου. 7 

Έγκριση Υπερωριακής εργασίας μόνιμου προσωπι¬ 
κού του Λ/Τ Κεφαλληνίας Α' εξαμήνου 2006. 8 

Τροποποίηση συστατικής πράξης του Ν.Π. Δημοτικό 
Αθλητικό Κέντρο Δήμου Κιλκίς. 9 


ΑΠΟΦΑΣΕΙ Σ 

Αριθμ. 51760/Β1 (1) 


Σύσταση θέσεων στο Γεωπονικό Πανεπιστήμιο Αθήνας 
κατ’ εφαρμογή του π.δ. 164/2004 (συμπληρωματική). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 1, παρ. 2 του ν. 3320/2005 (Α' 48). 
β) Του άρθρου 11 του π.δ. 164/2004 (Α' 134). 


20 Ιουνίου 2006 

γ) Του άρθρου 90 του Κώδικα νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α' 98). 

δ) Της υπ’ αριθμ. ΔΙΔΚ/Φ. 1/2/6139/23.3.2004 κοινής από¬ 
φασης του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (Β' 527). 

ε) Της υπ’ αριθμ. 37930/ΔΙΟΕ1264/14.10.20Θ5 κοινής 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 1432). 

2. Τις από 16.12.2004, 20.12.2004 και 21.9.2005 αποφάσεις 
του Υπηρεσιακού Συμβουλίου του Διοικητικού Προσω¬ 
πικού του Γεωπονικού Πανεπιστημίου Αθήνας. 

3. Την υπ’ αριθμ. 1037/11.10.2005 απόφαση του Β' Τμή¬ 
ματος του Α.Σ.Ε.Π., περί υπαγωγής στις ρυθμίσεις του 
π.δ. 164/2004 συμβασιούχων του Γεωπονικού Πανεπι¬ 
στημίου Αθηνών. 

4. Τα υπ’ αριθμ. 7981/22.11.2005 και 7982/22.11.2005, 8710/ 
19.12.2005 έγγραφα του Γ εωπονικού Πανεπιστημίου Αθη¬ 
νών, όπου από το πρώτο προκύπτει ότι δεν υπάρχουν 
κενές οργανικές θέσεις ιδιωτικού δικαίου αορίστου χρό¬ 
νου αντίστοιχης ή παρεμφερούς ειδικότητας και 

5. Το γεγονός ότι από την εφαρμογή των διατάξεων 
της παρούσας απόφασης προκαλείται ετήσια δαπά¬ 
νη ύψους 370.000 ΕΥΡΩ, η οποία για το τρέχον έτος 
περιορίζεται στο ποσό των 200.000 ΕΥΡΩ περίπου. Η 
δαπάνη για το οικονομικό έτος 2006 θα καλυφθεί από 
πιστώσεις του προϋπολογισμού του Υπουργείου Εθνικής 
Παιδείας και θρησκευμάτων (ειδ. φορέας 19-250, ΚΑΕ 
ομάδας 0200) ενώ οι δαπάνες των επομένων ετών από 
τις πιστώσεις που θα εγγράφονται προς τούτο στον 
ανωτέρω προϋπολογισμό, αποφασίζουμε: 

Συστήνονται δεκαεπτά (17) οργανικές θέσεις προσω¬ 
πικού με σύμβαση εργασίας ιδιωτικού δικαίου αορίστου 
χρόνου στο Γ εωπονικό Πανεπιστήμιο Αθηνών, προκειμέ- 
νου να καλυφθούν οι διαπιστωθείσες πάγιες και διαρ¬ 
κείς ανάγκες, κατ’ εφαρμογή του π.δ. 164/2004. Οι θέσεις 
κατά κατηγορία και κλάδο έχουν ως εξής: 

α) Εννέα (9) θέσεις Κατηγορίας ΠΈ. Διοικητικού-Οι- 
κονομικού. 

β) Τέσσερις (4) θέσεις Κατηγορίας ΠΈ. Γεωπόνων. 

γ) Τρεις (3) θέσεις Κατηγορίας ΠΈ. Μηχανικού. 

δ) Μία (1) θέση Κατηγορίας ΠΈ. Περιβάλλοντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μάίου 2006 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 52287/Β1 (2) 

Ίδρυση εργαστηρίου «Ιστορίας» στο Τμήμα Ιστορίας, 
Αρχαιολογίας και Κοινωνικής Ανθρωπολογίας της 
Σχολής Επιστημών του Ανθρώπου του Πανεπιστημί¬ 
ου Θεσσαλίας και καθορισμός του εσωτερικού του 
κανονισμού. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 5 του ν. 1268/1982 
« Για τη δομή και λειτουργία των Ανωτάτων Εκπαιδευ¬ 
τικών Ιδρυμάτων» (Α' 87) όπως η παράγραφος αυτή 
τροποποιήθηκε με το άρθρο 48 παρ. 2 του ν. 1404/1983 
«Δομή και λειτουργία των Τεχνολογικών Εκπαιδευτικών 
Ιδρυμάτων» (Α' 173) και το πρώτο εδάφιο αυτής αντικα- 
ταστάθηκε με την περ. γ' της παρ. 22 του άρθρου 13 του 
ν. 3149/2003 «Εθνική Βιβλιοθήκη της Ελλάδας, Δημόσιες 
Βιβλιοθήκες και άλλες διατάξεις» (Α' 141). 

2. Τις διατάξεις του άρθρου 4 παρ. 1 εδ. γ του ν. 2083/1992, 
«Εκσυγχρονισμός της Ανωτάτης Εκπαίδευσης» (Α' 159). 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα, 
που κυρώθηκε με το άρθρο πρώτο του π. δ. 63/2005 
(Α' 98). 

4. Τις διατάξεις της υπ’ αριθμ. 37876/ΣΤ5/26.4.2004 
απόφασης του Πρωθυπουργού και της Υπουργού Εθνι¬ 
κής Παιδείας και Θρησκευμάτων «Καθορισμός αρμοδι¬ 
οτήτων Υφυπουργών του Υπουργείου Εθνικής Παιδείας 
και Θρησκευμάτων» (ΦΕΚ608 τ.Β'). 

5. Τ ις διατάξεις της υπ’ αριθμ. 37930/ΔΙΘΕ 1264/14.10.2005 
απόφασης του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (Β' 1432), 
όπως ισχύει. 

6. Τη σύμφωνη γνώμη της Γ ενικής Συνέλευσης του 
Τμήματος Ιστορίας, Αρχαιολογίας και Κοινωνικής Αν¬ 
θρωπολογίας της Σχολής Επιστημών του Ανθρώπου του 
Πανεπιστημίου Θεσσαλίας (συν. 5η/18.12.2002). 

7. Το γεγονός ότι από την εφαρμογή των διατάξεων 
της παρούσης απόφασης προκαλούνται οι ακόλουθες 
δαπάνες: 

α) Επί του προϋπολογισμού του Πανεπιστημίου Θεσ¬ 
σαλίας: 

Δαπάνη ύψους 2.000 ευρώ περίπου ετησίως για την 
κάλυψη των λειτουργικών εξόδων του ιδρυόμενου ερ¬ 
γαστηρίου, που θα αντιμετωπίζεται χωρίς αύξηση της 
κρατικής επιχορήγησης προς το ίδρυμα αυτό. 

Επίσης, προκαλείται ενδεχόμενη δαπάνη, σε βάρος 
του ανωτέρω προϋπολογισμού, από την κάλυψη εξόδων 


οργάνωσης συμποσίων, σεμιναρίων και διαλέξεων, από 
το εν λόγω εργαστήριο. Η δαπάνη αυτή εξαρτάται από 
πραγματικά γεγονότα (συχνότητα, διάρκεια και τόπος 
σύγκλησης των ανωτέρω επαφών, αριθμός συμμετοχών 
κ.λπ.) και θα καλύπτεται από τις πιστώσεις που διατί¬ 
θενται στο εργαστήριο από το Τμήμα Ιστορίας, Αρχαι¬ 
ολογίας και Κοινωνικής Ανθρωπολογίας της Σχολής 
Επιστημών του Ανθρώπου του Πανεπιστημίου Θεσσα¬ 
λίας, χωρίς αύξηση της κρατικής επιχορήγησης προς 
το Πανεπιστήμιο αυτό. 

β) Επί του κρατικού προϋπολογισμού: 

Εφάπαξ δαπάνη ύψους 10.000 ευρώ περίπου από την 
προμήθεια του υλικοτεχνικού εξοπλισμού που απαιτείται 
για τη λειτουργία του εργαστηρίου Ιστορίας. Η δαπάνη 
αυτή θα καλυφθεί από κοινοτική συγχρηματοδότηση 
(ΕΠΕΑΕΚ II), αποφασίζουμε: 

Αρθρο 1 

Ίδρυση 

Ιδρύεται στο Τμήμα Ιστορίας, Αρχαιολογίας και Κοι¬ 
νωνικής Ανθρωπολογίας της Σχολής Επιστημών του 
Ανθρώπου του Πανεπιστημίου Θεσσαλίας, Εργαστήριο 
Ιστορίας, το οποίο εξυπηρετεί εκπαιδευτικές και ερευ¬ 
νητικές ανάγκες στα γνωστικά αντικείμενα της ιστορίας 
και ειδικότερα στα ζητήματα της τεκμηρίωσης και της 
διαχείρισης τεκμηρίων (επιγραφική, αρχειονομία, χαρ¬ 
τογραφία, βιβλιογραφία, οπτικοακουστικά τεκμήρια). 

Άρθρο 2 

Σκοπός 

Το εργαστήριο έχει ως σκοπό: 

1. Την κάλυψη σε προπτυχιακό και μεταπτυχιακό επί¬ 
πεδο των διδακτικών και ερευνητικών αναγκών του Τμή¬ 
ματος Ιστορίας, Αρχαιολογίας και Κοινωνικής Ανθρωπο¬ 
λογίας καθώς και άλλων Τμημάτων του Πανεπιστημίου 
Θεσσαλίας σε θέματα που εμπίπτουν στα αντικείμενα 
δραστηριότητας του εργαστηρίου όπως αυτά προσδι¬ 
ορίζονται στο άρθρο 1 της παρούσης. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και 
αλληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημο¬ 
νικών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων 
αναγνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλε- 
πόμενα στο π.δ. 159/1984 (Α' 53). 

Άρθρο 3 
Προσωπικό 

Το εργαστήριο στελεχώνεται από μέλη του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Ιστορίας, Αρχαιολογίας και Κοινωνικής Ανθρωπολογίας 
που το γνωστικό αντικείμενο της θέσης που κατέχουν 
εμπίπτει στα διδακτικά και ερευνητικά αντικείμενα του 
εργαστηρίου, από μέλη του Ειδικού Τεχνικού Εργαστη¬ 
ριακού Προσωπικού (Ε.Τ.Ε.Π.) καθώς και από μέλη του 
λοιπού επιστημονικού προσωπικού και του διοικητικού 
προσωπικού που τοποθετούνται στο εργαστήριο με τη 
διαδικασία των άρθρων 4 παρ. 1 (δ) του Ν. 2083/1992 και 
13 παρ. 3β του ν. 2817/2000 (Α’ 78) αντίστοιχα. 

Αρθρο 4 

Διο ίκηση-Αρμοδιότητες 

1. Το εργαστήριο διευθύνεται από μέλος του Διδακτικού 
Ερευνητικού Προσωπικού (Δ.Ε.Π.) του Τμήματος Ιστορίας, 
Αρχαιολογίας και Κοινωνικής Ανθρωπολογίας του Πανε¬ 
πιστημίου Θεσσαλίας, που ορίζεται με τη διαδικασία των 
διατάξεων του άρθρου 28 παρ. 22 του ν. 2083/1992. 

2. Ο διευθυντής ασκεί τις αρμοδιότητες που ορίζονται 
στο άρθρο 7 του ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχι- 
ακού-μεταπτυχιακού) και ερευνητικού έργου του εργα¬ 
στηρίου, η κατάρτιση και υποβολή στη Γενική Συνέλευση 
του Τμήματος του ετήσιου προγράμματος λειτουργίας 
του εργαστηρίου και η μέριμνα για την τήρηση του, η 
μέριμνα για τη στελέχωση, την οικονομική διαχείριση 
και την κατανομή των χώρων του εργαστηρίου, η ει¬ 
σήγηση στη Γενική Συνέλευση του Τμήματος για τον 
ορισμό των υπευθύνων για τα αναλώσιμα υλικά και τον 
κινητό εξοπλισμό και η υπογραφή κάθε εγγράφου. 

Αρθρο 5 

Εγκατάσταση-Λειτουργία 

1. Το εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπι¬ 
στημίου Θεσσαλίας και σε χώρους που παραχωρούνται 
σ’ αυτό για την εγκατάσταση των οργάνων και του 
λοιπού τεχνικού εξοπλισμού που είναι αναγκαίος για 
τη διενέργεια των εργαστηριακών ασκήσεων και των 
ερευνητικών προγραμμάτων. Στο χώρο εγκατάστασης 
τοποθετείται πινακίδα με τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους, καθώς και στην προστασία των οργάνων και 
εγκαταστάσεων του εργαστηρίου από βλάβες. 

4. Η χρησιμοποίηση ειδικών οργάνων του εργαστη¬ 
ρίου επιτρέπεται μόνο στο προσωπικό του ή άλλους 
ερευνητές, που έχουν ειδική επί των οργάνων αυτών 
εκπαίδευση και εξουσιοδότηση από το διευθυντή αυτού. 
Κινητά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίηση τους, στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα 
του Τμήματος είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες του εργαστηρίου, σύμφωνα με τα άρ¬ 
θρα 18 ν. 1268/1982, 5 του π.δ. 407/1980 (Α' 112) και 2 παρ. 
1 εδ. Δ' του ν. 1674/1986 (Α' 203), όπως αυτά ισχύουν. 

Αρθρο 6 

Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων. 


β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 
παρ. 3 του π.δ. 159/1984. 

δ. Τις πιστώσεις που διατίθενται από το Τμήμα Ιστο¬ 
ρίας, Αρχαιολογίας και Κοινωνικής Ανθρωπολογίας του 
Πανεπιστημίου Θεσσαλίας με τη διαδικασία του άρθρου 
4 παρ. 1ε του ν. 2083/1992. 

ε. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Θεσσαλίας για 
τους σκοπούς του οικείου εργαστηρίου. 

Αρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακόλουθα βι¬ 
βλία και στοιχεία: βαθμολόγιο φοιτητών, βιβλίο περιουσιακών 
στοιχείων, φάκελος οικονομικών στοιχείων κάθε έτους, κατά¬ 
λογος επιστημονικών βιβλίων, περιοδικών και οργάνων, αρχείο 
ερευνητικών προγραμμάτων, βιβλίο μεταβολών προσωπικού, 
πρωτόκολλο εισερχομένων και εξερχομένων εγγράφων. 

Με απόφαση του διευθυντή μπορεί να τηρείται και 
κάθε άλλο βιβλίο ή στοιχείο που προβλέπεται από ει¬ 
δικές διατάξεις. 

Αρθρο 8 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μάίου 2006 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. 38413/Β2 (3) 

Καθιέρωση με αμοιβή υπερωριακής, νυκτερινής και εξαι¬ 
ρέσιμων ημερών εργασίας του προσωπικού του Αι- 
γινήτειου Νοσοκομείου. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 9 και 308-312 του ν. 5343/ 
1932 (ΦΕΚ 86Α') «Περί οργανισμού του Παν/μιου Αθηνών», 
των άρθρων 22 και 45 παρ. 8 και 9 του ν.1268/1982 (ΦΕΚ 
87Α') «Για τη δομή και λειτουργία των Ανώτατων Εκ¬ 
παιδευτικών Ιδρυμάτων», του άρθρου 13 παρ. 3 περιπ. Β' 
του ν. 2817/2000 (ΦΕΚ 78Α') «Εκπαίδευση των ατόμων με 
ειδικές εκπαιδευτικές ανάγκες και άλλες διατάξεις» και 
του π.δ. 423/1991 (ΦΕΚ 154Α') «Οργανισμός των Πανεπι¬ 
στημιακών Νοσοκομείων, Αιγινητείου και Αρεταίειου». 

2. Τις διατάξεις του άρθρου 16 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου, Ν.Π.Δ.Δ. και Ο.Τ.Α. και άλλες συναφείς δια¬ 
τάξεις» (ΦΕΚ 297/23.12.2003). 

3. Τις υπ’ αριθμ. 2/72757/0022/31.12.2003 και 2/12412/0022/ 
3.3.2006 εγκυκλίους του Γενικού Λογιστηρίου του Κρά¬ 
τους «Περί παροχής οδηγιών για την εφαρμογή των 
διατάξεων του ν. 3205/2003» και «Περί παροχής οδηγιών 
για την υλοποίηση εισοδηματικής πολιτικής έτους 2006» 
αντίστοιχα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Το υπ’ αριθμ. 72/14.3.2006 έγγραφο του Αιγινητείου 
Νοσοκομείου από το οποίο προκύπτει ότι η υπερωριακή 
απασχόληση είναι απαραίτητη για την αντιμετώπιση 
επειγουσών υπηρεσιακών αναγκών (νοσηλεία ασθενών, 
στήριξη και διεκπεραίωση των διοικητικών θεμάτων, 
λειτουργία και συντήρηση των ιατρικών μηχανημάτων, 
καθαριότητα, φύλαξη χώρων μηχανημάτων, συντήρηση 
υδραυλικών και ηλεκτρολογικών εγκαταστάσεων κ,λπ.) 
που δημιουργούνται από την έλλειψη προσωπικού όλων 
των ειδικοτήτων. 

5. Το γεγονός ότι το ύψος της δαπάνης που προκα- 
λείται από την απόφαση αυτή ανέρχεται στο ποσόν 
των διακοσίων σαράντα οκτώ χιλιάδων πενήντα Ευρώ 
(248.050,00 €) (ΚΑ 0261) για κάλυψη δαπανών υπερω- 
ριακής απασχόλησης και στο ποσό των εκατόν είκοσι 
δύο χιλιάδων πεντακοσίων Ευρώ (122.500,00 €) (ΚΑ 0263) 
για την κάλυψη δαπανών εργασίας με αμοιβή κατά τις 
εξαιρέσιμες ημέρες και νυκτερινές ώρες, για τα οποία 
υπάρχει σχετική πρόβλεψη στον εγκριθέντα προϋπολο¬ 
γισμό έτους 2006 του Αιγινήτειου Νοσοκομείου. 

6 . Την αριθμ. 37876/ΣΤ5/26.4.2004 (ΦΕΚ 608/τεύχος 
Β/26.4.2004) απόφαση του Πρωθυπουργού και της 
Υπουργού Εθνικής Παιδείας και Θρησκευμάτων «Κα¬ 
θορισμός αρμοδιοτήτων Υφυπουργών του Υπουργείου 
Εθνικής Παιδείας και Θρησκευμάτων», αποφασίζουμε: 


Εγκρίνουμε για το β’ εξάμηνο του 2006: 

Α) την υπερωριακή εργασία πέρα από τις ώρες της 
υποχρεωτικής απασχόλησης και μέχρι την 22η ώρα (ΚΑ 
0261) σε διακόσιους δέκα επτά (217) υπαλλήλους της Νο¬ 
σηλευτικής και Διοικητικής Υπηρεσίας του Αιγινητείου 
Νοσοκομείου, για την αντιμετώπιση των υπηρεσιακών 
αναγκών ως ακολούθως: 

α) Νοσηλευτικό προσωπικό ποσοστό 60% μέχρι 35 
ώρες στον καθένα. 

β) Παραϊατρικό προσωπικό ποσοστό 55% μέχρι 30 
ώρες στον καθένα. 

γ) Τεχνικό προσωπικό ποσοστό 45% μέχρι 30 ώρες 
στον καθένα. 

δ) Βοηθητικό προσωπικό ποσοστό 55% μέχρι 35 ώρες 
στον καθένα. 

ε) Διοικητικό προσωπικό ποσοστό 60% μέχρι 35 ώρες 
στον καθένα. 

Η κατά τα ανωτέρω υπερωριακή εργασία δεν μπορεί 
να υπερβαίνει τις εξήντα (60) ώρες ανά υπάλληλο μηνι- 
αίως, ενώ η προκύπτουσα σχετική δαπάνη δεν δύναται 
να υπερβαίνει κατά μήνα το ένα δωδέκατο (1/12) των 
εγγεγραμμένων για την αιτία αυτή πιστώσεων. 

Β) Την εργασία του προσωπικού που εργάζεται κατά 
τις εξαιρέσιμες ημέρες και τις νυκτερινές ώρες (ΚΑ 
0263) ως ακολούθως:_ 


ΚΑΤΗΓΟΡΙΑ ΑΡΙΘΜ. ΥΠΑΛΛΗΛΩΝ ΩΡΕΣ ΑΡΓΙΩΝ ΑΝΑ ΜΗΝΑ ΩΡΕΣ ΝΥΧΤΕΡ. ΑΝΑ ΜΗΝΑ 


1) Νοσηλευτικό Προσωπικό 

155 

2.590 

4.240 

2) θυρωροί - Νυκτοφύλακες 

9 

130 

320 

3) Προσωπικό Ασφαλείας 

8 

260 

400 

4) Τεχνικοί 

26 

220 

370 

5) Μάγειροι 

4 

70 


6) Τραπεζοκόμοι 

16 

230 


7) Καθαριστές 

27 

195 

— 

8) Εργάτες 

4 

80 

— 

ΣΥΝΟΛΟ 

249 

3.775 

5.330 


Η δαπάνη που θα προκύψει από την απόφαση αυτή 
δεν μπορεί σε καμία περίπτωση να υπερβεί το ποσό των 
εγγεγραμμένων για τις παραπάνω αιτίες πιστώσεων 
στον προϋπολογισμό του Αιγινητείου Νοσοκομείου, μη 
επιτρεπομένης της επιβάρυνσης του Προϋπολογισμού 
Δημοσίων Επενδύσεων. 

Η απόφαση αυτή ισχύει ένα (1) μήνα πριν από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 2006 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-*- 

Αριθμ. Φ.20102/13252/618 (4) 

Αύξηση των μηνιαίων βοηθημάτων του Ταμείου Ασφάλι¬ 
σης Δημοτικών και Κοινοτικών Υπαλλήλων (Τ.Α.Δ.Κ.Υ.) 
για το έτος 2006. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του δευτέρου εδαφίου του άρθρου 66 
του ν. 2084/1992 (Α' 165) σε συνδυασμό με τις διατάξεις 
της παρ.6 του άρθρου 8 του ν. 2335/1995 (Α', 185). 

2. Τ ις διατάξεις του άρθρου 90 του Κώδικα νομοθεσίας 


για την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98 Α'). 

3. Τις διατάξεις του άρθρου 30 του ν. 1027/1980 (Α', 
49), όπως έχει αντικατασταθεί με το άρθρο 7 του ν. 
1275/1982 ( Α', 100 ) και συμπληρώθηκε με τις διατάξεις 
του άρθρου 43 του ν. 1469/1984 (Α', 111). 

4. Το υπ’ αριθμ. 9363/70/2.3.2006 έγγραφο του Υπουρ¬ 
γείου Οικονομίας και Οικονομικών «Αύξηση συντάξεων 
και εφάπαξ παροχών για το έτος 2006». 

5. Την απόφαση του Διοικητικού Συμβουλίου του Ταμείου 
Ασφάλισης Δημοτικών και Κοινοτικών Υπαλλήλων (Τ.Α.Δ.Κ.Υ.) 
που λήφθηκε στην 12η/29.3.2006 συνεδρίασή του. 

6. Την υπ’ αριθμ. 12130/175/25.5.2006 οικονομική έκθεση 
της Δ/νσης Αναλογιστικών Μελετών της Γ ενικής Γ ραμ- 
ματείας Κοινωνικών Ασφαλίσεων. 

7. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του Ταμείου Ασφάλισης Δημοτικών και Κοινοτικών 
Υπαλλήλων (Τ.Α.Δ.Κ.Υ.), ύψους 2.700,00 ευρώ περίπου 
κατά το τρέχον έτος για την οποία έχει εγγράφει πί¬ 
στωση στον Κ.Α.Ε 0621 του προϋπολογισμού οικονομι¬ 
κού έτους 2006 του Ταμείου, αποφασίζουμε: 

1. Οι καταβαλλόμενες από το Ταμείο Ασφάλισης Δη¬ 
μοτικών και Κοινοτικών Υπαλλήλων (Τ.Α.Δ.Κ.Υ.) συντάξεις 
στους συνταξιούχους του, των οποίων το συνταξιο- 
δοτικό δικαίωμα εμπίπτει στο μέχρι 31.12.2005 χρονικό 
διάστημα, αυξάνονται από 1.1.2006 κατά ποσοστό 4%. 

2. Το κατώτατο όριο της μηνιαίας σύνταξης του Τα¬ 
μείου αυξάνεται από 1.1.2006 σε 164,36 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. 3669 (5) 

Καθιέρωση υπερωριακής απασχόλησης υπαλλήλου 
της Παιδόπολης «Αγία Βαρβάρα», έτους 2006. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠΟΥΡΓΕΙΟΥ 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του Κώδικα νομοθεσίας για 
την Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α').. 

2. Το π.δ. 368/1989 «Οργανισμός Υπουργείου Εργασίας» 
όπως τροποποιηθώ και συμπληρώθηκε μεταγενέστερα 
με το π.δ. 436/1991. 

3. Το π.δ. 95/1993 «Καθορισμός αρμοδιοτήτων που δι¬ 
ατηρούνται από τον Υπουργό Εργασίας. 

4. Το π.δ. 372/1995 «Μεταφορά της Γενικής Γραμματείας 
Κοινωνικών Ασφαλίσεων από το Υπουργείο Υγείας-Πρόνοιας 
και Κοινωνικών Ασφαλίσεων στο Υπουργείο Εργασίας. 

δ.Τις διατάξεις του ν.δ/τος 515/1970 «περί χρονικών 
ορίων εργασίας μισθωτών» όπως συμπληρώθηκαν από 
το ν.δ. 264/1973. 

6. Τις διατάξεις του άρθρου 18 του π.δ/τος της 8.4.1932 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ με το άρθρο 16 του ν.δ. 1037/1971 
«περί χρονικών ορίων λειτουργίας καταστημάτων και 
εργασίας του προσωπικού αυτών». 

7. Τ ις διατάξεις του π.δ/τος της 27.6.1932 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

8. Τ ις διατάξεις του β.δ/τος της 14.8.1950 «περί κανο¬ 
νισμού ωρών εργασίας αγοραίων (ταξί) και ιδιωτικής 
χρήσεως αυτοκινήτων». 

9. Τις διατάξεις του π.δ. 410/1988 «Κώδικας προσωπικού 
με σύμβαση εργασίας ιδιωτικού δικαίου του Δημοσίου, 
των Ο.Τ.Α. και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.1999 Κ.Υ.Α. «Μετα¬ 
βίβαση εξουσίας υπογραφής σύμφωνα με το άρθρο 7 
παρ. 1 του ν. 1943/1991». 

11. Το άρθρο 16 του ν. 3205/2003. 

12. Την υπ’ αριθμ. 2/7093/0022/5.2.2004 κοινή υπουργική 
απόφαση. 

13. Την υπ’ αριθμ. 4848/19.12.2005 απόφαση του Υπουρ¬ 
γού Απασχόλησης και Κοινωνικής Προστασίας «Καθορι¬ 
σμός ανωτάτων ορίων υπερωριακής απασχόλησης των 
εργαζομένων στις βιομηχανικές, βιοτεχνικές επιχειρή¬ 
σεις, εκμεταλλεύσεις και εργασίες Α' ημερολογιακού 
εξαμήνου 2006». 

14. Την υπ’ αριθμ. 33/ 30.5.1997 ΠΥΣ «Τροποποίηση και 
αναμόρφωση της υπ’ αριθμ. 88/2.8.1995 ΠΥΣ και προ¬ 
σαρμογή της στις διατάξεις του ν. 2470/1997 (ΦΕΚ 109/ 
Α/30.5.1997). 

15. Το υπ’ αριθμ. Π4/Γ.Π46040/2.5.2006 έγγραφο του 
Υπουργείου Υγείας και Κοινωνικής Αλληλεγγύης. 


16. Την από 19.5.2006 γνώμη του Ανωτάτου Συμβουλίου 
Εργασίας (ΑΣΕ). 

17. Το γεγονός ότι υπάρχει εγγεγραμμένη πίστωση 
στον ΚΑΕ 0261 ποσόν 30.000,00€ και στον ΚΑΕ 0263 
ποσόν 22.000,00 €, αποφασίζουμε: 

Εγκρίνουμε την υπερωριακή εργασία: 

Εγκρίνουμε την υπερωριακή απασχόληση για μια (1) 
υπάλληλο της Παιδόπολης «Αγία Βαρβάρα» με σχέση 
εργασίας Ιδιωτικού Δικαίου Αορίστου Χρόνου μέχρι 120 
ώρες συνολικά, πλέον των νομίμων ορίων υπερωριακής 
εργασίας. 

Η απόφαση αυτή ισχύει αναδρομικά ένα μήνα από τη 
δημοσίευσή της στην Εφημερίδα της Κυβερνήσεως και 
μέχρι 31.12.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαίου 2006 

Ο Γενικός Γραμματέας 

ΔΗΜΗΤΡΙΟΣ ΚΟΝΤΟΣ 
-♦- 

Αριθμ. Γ.Π: Π(2)γ/οικ.62583 (6) 

Ειδική πιστοποίηση φορέων παροχής υπηρεσιών κοι¬ 
νωνικής φροντίδας μη κερδοσκοπικού χαρακτήρα. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τ ις διατάξεις του άρθρου 5 παρ. 3, 4 και 5 του ν. 2646 
(ΦΕΚ 236/Α/20.10.1998) «Ανάπτυξη του Εθνικού Συστήμα¬ 
τος Κοινωνικής Φροντίδας και άλλες διατάξεις». 

2. Τις διατάξεις του άρθρου 7 παρ. δ του ν. 3106 
(ΦΕΚ30/Α/10.2.2003) «Αναδιοργάνωση του Εθνικού Συ¬ 
στήματος Κοινωνικής Φροντίδας και άλλες διατάξεις». 

3. Την υπ’ αριθμ. 27304/ΦΕΚ 517/Β/17.3.2004 κοινή από¬ 
φαση του Πρωθυπουργού και του Υπουργού Υγείας και 
Πρόνοιας «Ανάθεση αρμοδιοτήτων στους Υφυπουργούς 
Υγείας και Κοινωνικής Αλληλεγγύης Αθανάσιο Γιαννό- 
πουλο και Γεώργιο Κωνσταντόπουλο» 

4. Την υπ’ αριθμ. 2858/ΦΕΚ 37/τ.Β/18.1.2005 κοινή υπουρ¬ 
γική απόφαση «Όροι, προϋποθέσεις, διαδικασία, ενιαία 
κριτήρια και λοιπά στοιχεία που απαιτούνται προκει- 
μένου να χορηγηθεί η Ειδική Πιστοποίηση σε Φορείς 
παροχής υπηρεσιών κοινωνικής φροντίδας του ιδιωτικού 
τομέα μη κερδοσκοπικού χαρακτήρα». 

5. Την υπ’ αριθμ. 28522/ΦΕΚ 391/Β/4.4.2003 κοινή από¬ 
φαση Υπουργών Οικονομίας και Οικονομικών και Υγεί¬ 
ας και Κοινωνικής Αλληλεγγύης «Τροποποίηση της υπ’ 
αριθμ. ΓΠ.9287/ΦΕΚ 1268/Β/1.10.2001 κοινής υπουργικής 
απόφασης». 

6. Τις σχετικές εισηγήσεις των Νομαρχών. 

7. Τις υπ’ αριθμ. 624/28.4.2006 501/9.5.2006, 553/9.5.2006 
αποφάσεις γνωμοδότησης των συνεδριάσεων και του 
Δ. Σ. του Ινστιτούτου Κοινωνικής Προστασίας και Αλλη¬ 
λεγγύης για την ειδική πιστοποίηση ΝΠΙΔ ως φορέων 
παροχής υπηρεσιών κοινωνικής φροντίδας μη κερδο¬ 
σκοπικού χαρακτήρα, αποφασίζουμε: 

Την Ειδική πιστοποίηση των κάτωθι ΝΠΙΔ ως φορέων 
παροχής υπηρεσιών κοινωνικής φροντίδας μη κερδο¬ 
σκοπικού χαρακτήρα: 

ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ 

1. Εργαστήρι Ειδικής Αγωγής «Η Λαμπηδόνα» με έδρα 
τη Λιβαδειά, ως φορέας πρωτοβάθμιας κοινωνικής φρο¬ 
ντίδας. 




9826 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Εστία Μητέρας με έδρα τη Λιβαδειά, ως φορέας 
πρωτοβάθμιας και δευτεροβάθμιας κοινωνικής φρο¬ 
ντίδας. 

3. Φιλανθρωπικό Ίδρυμα Λειβαδιάς «Η Αγία Ταβιθά» 
με έδρα τη Λιβαδειά, ως φορέας πρωτοβάθμιας και 
δευτεροβάθμιας κοινωνικής φροντίδας. 

ΠΕΡΙΦΕΡΕΙΑ ΗΠΕΙΡΟΥ 

4. Σύλλογος Γονέων και Φίλων Παιδιών με Ειδικές 
Ανάγκες Νομού Άρτας με έδρα την Άρτα, ως φορέας 
πρωτοβάθμιας κοινωνικής φροντίδας. 

5. Σύλλογος Γονέων και Φίλων Παιδιών με Ειδικές 
Ανάγκες «Η Στοργή» Νομού Θεσπρωτίας με έδρα την 
Ηγουμενίτσα, ως φορέας πρωτοβάθμιας κοινωνικής 
φροντίδας. 

6. Κέντρο Έρευνας και Υποστήριξης Θυμάτων Κακο¬ 
ποίησης και Κοινωνικού Αποκλεισμού Νομού Ιωαννίνων 
με έδρα τα Ιωάννινα, ως φορέας πρωτοβάθμιας και 
δευτεροβάθμιας κοινωνικής φροντίδας. 

7. Κέντρο Ειδικής Επαγγελματικής Αγωγής και Απο¬ 
κατάστασης Νομού Πρέβεζας με έδρα την Πρέβεζα, ως 
φορέας πρωτοβάθμιας και δευτεροβάθμιας κοινωνικής 
φροντίδας. 

8. Αστική μη Κερδοσκοπική Εταιρεία «Η Μέριμνα» με 
έδρα τα Ιωάννινα, ως φορέας πρωτοβάθμιας κοινωνικής 
φροντίδας. 

ΠΕΡΙΦΕΡΕΙΑ ΙΟΝΙΩΝ ΝΗΣΩΝ 

9. Μονάδα Φροντίδας Ηλικιωμένων - Φιλανθρωπικά 
Ιδρύματα Ληξουρίου με έδρα το Ληξούρι Κεφαλληνίας, 
ως φορέας δευτεροβάθμιας κοινωνικής φροντίδας. 

10. Μονάδα Φροντίδας Ηλικιωμένων - Οίκος Ευγηρίας 
Αργοστολιού με έδρα το Αργοστόλι Κεφαλληνίας, ως 
φορέας δευτεροβάθμιας κοινωνικής φροντίδας. 

ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ 

11. Εταιρεία Σπαστικών Βορείου Ελλάδος με έδρα τη 
Θεσσαλονίκη, ως φορέας πρωτοβάθμιας και δευτερο¬ 
βάθμιας κοινωνικής φροντίδας. 

12. Κέντρο Θεραπείας Εξαρτημένων Ατόμων (ΚΕΘΕΑ) με 
έδρα τη Θεσσαλονίκη, ως φορέας πρωτοβάθμιας δευτε¬ 
ροβάθμιας και τριτοβάθμιας κοινωνικής Φροντίδας. 

13. Σύλλογος Γονέων, Κηδεμόνων και Φίλων Αυτιστι- 
κών Ατόμων «Ελπίδα», με έδρα το Ωραιόκαστρο Θεσσα¬ 
λονίκης, ως φορέας πρωτοβάθμιας και δευτεροβάθμιας 
κοινωνικής φροντίδας. 

14. «Σύλλογος Μέριμνας Παιδιού Κατερίνης» με έδρα 
την Κατερίνη, ως φορέας πρωτοβάθμιας κοινωνικής 
φροντίδας. 

ΠΕΡΙΦΕΡΕΙΑ ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 

15. Γενικό Φιλόπτωχο Ταμείο της Ιεράς Μητρόπολις 
Μαρώνειας και Κομοτηνής με έδρα την Κομοτηνή, ως 
φορέας πρωτοβάθμιας κοινωνικής φροντίδας. 

ΠΕΡΙΦΕΡΕΙΑ ΔΥΤΙΚΗΣ ΕΛΛΑΔΑΣ 

16. Θεραπευτικό Παιδαγωγικό Κέντρο Πατρών «Η Μέ¬ 
ριμνα» με έδρα την Πάτρα, ως φορέας πρωτοβάθμιας 
και δευτεροβάθμιας κοινωνικής φροντίδας. 

17. Κέντρο Εκπαίδευσης και Μέριμνας Οικογένειας και 
Παιδιού «Πλάτων» (ΚΕΜΟΠ ΠΛΑΤΩΝ) με έδρα τη Ναύπα¬ 
κτο, ως φορέας πρωτοβάθμιας κοινωνικής φροντίδας. 

18. Εργαστήρι Ειδικής Επαγγελματικής Αγωγής και Απο- 
καταστάσεως «Παναγία Ελεούσα» με έδρα το Μεσολόγγι, 
ως φορέας πρωτοβάθμιας κοινωνικής φροντίδας. 

19. Κωνοταντοπούλειος Οίκος Ευγηρίας και Χρονιών 
Παθήσεων με έδρα την Πάτρα, ως φορέας δευτεροβάθ¬ 
μιας κοινωνικής φροντίδας. 


20. Ασυλο Χρονιών Παθήσεων «Γαλήνη Αναπήρων 
Παίδων», Κιβωτός της Αγάπης με έδρα την Πάτρα, ως 
φορέας δευτεροβάθμιας κοινωνικής φροντίδας. 

21. Κοινωνική Αλληλεγγύη-Ασυλο Ανιάτων Πατρών «Η 
Αγία Ευφροσύνη» με έδρα την Πάτρα, ως φορέας δευ¬ 
τεροβάθμιας κοινωνικής φροντίδας. 

22. Νομαρχιακός Σύλλογος Ατόμων με Αναπηρίες Αι- 
τωλοακ/νίας «Η Ελπίδα» με έδρα το Αγρίνιο, ως φορέας 
πρωτοβάθμιας κοινωνικής φροντίδας. 

23. Ορθόδοξος Φιλανθρωπική Ιεραποστολική και Πο¬ 
λιτιστική Ένωση «Η Αγία Φιλοθέη» με έδρα το Αγρίνιο, 
ως φορέας πρωτοβάθμιας κοινωνικής φροντίδας. 

24. Χριστιανική Ένωση Αγρίνιου με έδρα το Αγρίνιο, 
ως φορέας δευτεροβάθμιας κοινωνικής φροντίδας. 

ΠΕΡΙΦΕΡΕΙΑ ΠΕΛΟΠΟΝΝΗΣΟΥ 

25. Σύλλογος κατά των Εξαρτησιογόνων ουσιών «Η 
Ιθάκη» με έδρα την Καλαμάτα, ως φορέας πρωτοβάθ¬ 
μιας κοινωνικής φροντίδας. 

ΠΕΡΙΦΕΡΕΙΑ ΚΡΗΤΗΣ 

26. Κέντρο Ειδικών Παιδιών «Ο Άγιος Σπυρίδων» με 
έδρα το Ηράκλειο Κρήτης, ως φορέας πρωτοβάθμιας 
και δευτεροβάθμιας κοινωνικής φροντίδας. 

ΠΕΡΙΦΕΡΕΙΑ ΑΤΤΙΚΗΣ 

27. Σύλλογος Γ ονέων και Κηδεμόνων Νοητικώς Καθυ¬ 
στερημένων και Σπαστικών Παιδιών «Ο Καλός Σαμαρεί¬ 
της» με έδρα την Αθήνα, ως φορέας πρωτοβάθμιας και 
δευτεροβάθμιας κοινωνικής φροντίδας. 

28. Πανελλήνιος Σύνδεσμος Τυφλών με έδρα την Αθή¬ 
να, ως φορέας πρωτοβάθμιας κοινωνικής φροντίδας. 

29. Σύλλογος Γ ονέων, Κηδεμόνων και Φίλων Ατόμων 
με Ειδικές Ανάγκες «Το Εργαστήρι - Λίλιαν Βουδούρη» 
με έδρα την Αθήνα, ως φορέας πρωτοβάθμιας και δευ¬ 
τεροβάθμιας κοινωνικής φροντίδας. 

30. Εστία Ειδικής Επαγγελματικής Αγωγής με έδρα 
την Αθήνα, ως φορέας πρωτοβάθμιας και δευτεροβάθ¬ 
μιας κοινωνικής φροντίδας. 

31. Ίδρυμα Κοινωνικής Εργασίας με έδρα την Αθήνα, 
ως φορέας πρωτοβάθμιας δευτεροβάθμιας και τριτο¬ 
βάθμιας κοινωνικής φροντίδας. 

32. Ίδρυμα Πρόνοιας και Εκπαίδευσης Κωφών και Βα¬ 
ρήκοων Ελλάδας με έδρα την Αθήνα, ως φορέας δευ¬ 
τεροβάθμιας κοινωνικής φροντίδας. 

33. Κέντρο Επαγγελματικής Εκπαίδευσης Παιδιών 
με Ειδικές Ανάγκες (ΚΕΕΠΑ) «Ορίζοντες» με έδρα την 
Αθήνα, ως φορέας πρωτοβάθμιας και δευτεροβάθμιας 
κοινωνικής φροντίδας. 

34. Σύλλογος Γ ονέων και Κηδεμόνων Καθυστερημένων 
Ατόμων «Αγία Φιλοθέη» με έδρα την Αθήνα, ως φορέας 
δευτεροβάθμιας κοινωνικής φροντίδας. 

35. Πανελλήνιος Σύλλογος Γ ονέων και Κηδεμόνων και 
Φίλων Ατόμων με Προβλήματα Όρασης και Πρόσθε¬ 
τες Αναπηρίες «Η ΑΜΥΜΩΝΗ» με έδρα την Αθήνα, ως 
φορέας πρωτοβάθμιας και δευτεροβάθμιας κοινωνικής 
φροντίδας. 

36. Το Χαμόγελο του Παιδιού με έδρα την Αθήνα, ως 
φορέας πρωτοβάθμιας και δευτεροβάθμιας κοινωνικής 
φροντίδας. 

37. Εταιρεία Κοινωνικής Ψυχιατρικής και Ψυχικής Υγεί¬ 
ας με έδρα την Αθήνα, ως φορέας πρωτοβάθμιας και 
δευτεροβάθμιας κοινωνικής φροντίδας. 

38. Πειραϊκή Ένωση Γονέων-Κηδεμόνων και Φίλων 
Ατόμων με Αναπηρία, με έδρα τα Καμίνια Αττικής, ως 
φορέας πρωτοβάθμιας και δευτεροβάθμιας κοινωνικής 
φροντίδας. 

39. Ένωση Γονέων Νοητικώς Υστερούντων Ατόμων 
Ε.Γ.Ν.Υ.Α. Φιλανθρωπικό Σωματείο με έδρα το Λαγονήσι 
Αττικής, ως φορέας πρωτοβάθμιας και δευτεροβάθμιας 
κοινωνικής φροντίδας. 

Η διάρκεια της ειδικής πιστοποίησης είναι για 4 (τέσ¬ 
σερα) έτη από την δημοσίευση της παρούσας στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μαΐου 2006 

Ο ΥΦΥΠΟΥΡΓΟΣ 

Γ. ΚΩΝΣΤΑΝΤΟΠΟΥΛΟΣ 
-♦- 

Αριθμ. 24315 οικ. Φ.108.3 (7) 

Υπερωριακή απασχόληση, εργασία κατά τις νυχτερι¬ 
νές ώρες καθώς και ημερήσια εργασία τις Κυριακές 
και εξαιρέσιμες για το εποχικό πυροσβεστικό προ¬ 
σωπικό με σύμβαση εργασίας ιδιωτικού δικαίου ορι¬ 
σμένου χρόνου. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

β. Του άρθρου 18 του ν. 2470/1997 (Α' 40) «Αναμόρφωση 
μισθολογίου προσωπικού της Δημόσιας Διοίκησης και 
άλλες συναφείς διατάξεις» όπως αντικαταστάθηκε με 
το άρθρο 15 του ν. 2592/1998 (Α' 57). 

γ. Του π.δ./τος 410/1988 «Κώδικας προσωπικού με σύμ¬ 
βαση εργασίας ιδιωτικού δικαίου του Δημοσίου, των 
Ο.Τ.Α. και των λοιπών Ν.Π.Δ.Δ.». 

δ. Της υπ’ αριθμ. 2026439/3480/0022/30.5.1997 (Β’ 462) 
Κοινής Υπουργικής Απόφασης. 

ε. Του ν. 2612/1998 «Ανάθεση της δασοπυρόσβεσης 
στο Πυροσβεστικό Σώμα και άλλες διατάξεις»(Φ.Ε.Κ. 
112 τ.Α'/25.5.1998). 

στ. Του άρθρου 22 παρ. 3 του ν. 2362/1995. 
ζ. Της υπ’ αριθμ. 33/30.5.1997 ΠΥΣ «Τροποποίηση και ανα¬ 
μόρφωση της υπ’ αριθμ. 88/2.8.1995 ΠΥΣ και προσαρμογή 
της στις διατάξεις του ν.2470/1997 (ΦΕΚ 109/Α/30.5.1997). 

η. Του άρθρου 40 του ν. 849/1978 «Περί παροχής κι¬ 
νήτρων κ.λπ.». 

θ. Του άρθρου 23 του π.δ. 210/1992 (Φ.Ε.Κ. 99 τ.Α'/1.6.1992) 
«Κωδικοποίηση διατάξεων π.δ. του Κανονισμού Εσωτε¬ 
ρικής Υπηρεσίας Πυρ/κού Σώματος». 

ι. Του άρθρου 22 του ν. 3103/2003 (Α' 23) Έκδοση 
διαβατηρίων από την Ελληνική Αστυνομία και άλλες 
διατάξεις». 

ια. Του άρθρου 16 του ν. 3205/2003 «Μισθολογικές 
ρυθμίσεις και υπαλλήλων του Δημοσίου Ν.Π.Δ.Δ. και 
Ο.Τ.Α. μονίμων στελεχών των Ενόπλων Δυνάμεων και 
αντιστοίχων της Ελληνικής Αστυνομίας, του Πυροσβε¬ 
στικού και Λιμενικού Σώματος και άλλες συναφείς δι¬ 
ατάξεις» (Α’ 297). 

ιβ. Της υπ’ αριθμ. 2/74260/0004 από 15.10.1999 (Φ.Ε.Κ. 
1925 Β'/25.10.1999) κοινής υπουργικής απόφασης όπως 
διορθώθηκε και ισχύει (Φ.Ε.Κ. 2274Β’/31.12.1999) «Μετα¬ 
βίβαση εξουσίας υπογραφής σύμφωνα με το άρθρο 7 
παρ. 1 του ν. 1943/1994». 


2. Την υπ’ αριθμ. ΔΙΠΠ/Φ.ΕΓΚΡ.12/109/6025/26.4.2006 
Απόφαση της Τριμελούς εξ Υπουργών Επιτροπής της 
παρ. 1 του άρθρου 2 της Π.Υ.Σ. 55/1998, με την οποία 
εγκρίθηκε η πρόσληψη πέντε χιλιάδων πεντακοσίων 
(5.500) ατόμων με σχέση εργασίας ιδιωτικού δικαίου 
ορισμένου χρόνου, προκειμένου να επικουρούν τους 
πυροσβεστικούς υπαλλήλους στα καθήκοντα τους και 
ειδικότερα στην κατάσβεση των δασικών πυρκαγιών 
κατά την αντιπυρική περίοδο έτους 2006. 

3. Το γεγονός ότι το εποχικό πυροσβεστικό προσωπι¬ 
κό με ειδικότητες: α) εργάτες πυρόσβεσης - διάσωσης, 
β) οδηγοί πυροσβεστικών οχημάτων, γ) πυροφύλακες, 
δ) εργάτες και οδηγοί αερομεταφερόμενων πεζοπόρων 
τμημάτων, συνολικού αριθμού 5.500 ατόμων, με σύμβαση 
εργασίας ιδιωτικού δικαίου ορισμένου χρόνου, που προ- 
σελήφθη το έτος 2003 και για πέντε (5) συνεχείς αντιπυρι¬ 
κές περιόδους, υποχρεούται λόγω της ειδικής φύσεως του 
πυροσβεστικού έργου και των αυξημένων υπηρεσιακών 
και εκτάκτων αναγκών, να απασχολείται υπερωριακά, να 
εργάζεται κατά τις νυχτερινές ώρες καθώς και τις Κυρι¬ 
ακές και εξαιρέσιμες ημέρες, αποφασίζουμε: 

5. Εγκρίνουμε την υπερωριακή εργασία του προσω¬ 
πικού με σχέση εργασίας ιδιωτικού δικαίου ορισμένου 
χρόνου που προσελήφθη στο Πυροσβεστικό Σώμα ως 
πυροσβέστες εποχικής απασχόλησης, με την ειδικότητα 
του εργάτη Αερομεταφερόμενων Πεζοπόρων Τμημάτων, 
συνολικού αριθμού 1.152 ατόμων για το χρονικό διάστη¬ 
μα από 1.6.2006 μέχρι και 15.10.2006, ως ακολούθως: 

5.1 Μέχρι ογδόντα οκτώ (88) ώρες συνολικά ο καθέ¬ 
νας από τους εργάτες Αερομεταφερόμενων Πεζοπόρων 
Τμημάτων για όλη τη χρονική διάρκεια απασχόλησης 
τους. (Σύνολο 101.376 ώρες για 1.152 άτομα). 

6. Την καθιέρωση νυχτερινής εργασία κατά τις ερ¬ 
γάσιμες ημέρες προς συμπλήρωση του υποχρεωτικού 
ωραρίου του προσωπικού με σχέση εργασίας ιδιωτικού 
δικαίου ορισμένου χρόνου που προσελήφθη στο Πυρο¬ 
σβεστικό Σώμα ως πυροσβέστες εποχικής απασχόλη¬ 
σης, με ειδικότητες: α) εργάτες πυρόσβεσης-διάσωσης 
β) πυροφύλακες γ) οδηγοί πυροσβεστικών οχημάτων 
δ) εργάτες αερομεταφερόμενων τμημάτων, συνολικού 
αριθμού 5.500 ατόμων για το χρονικό διάστημα από 
1.6.2006 μέχρι και 15.10.2006, ως ακολούθως: 

6.1 Μέχρι πενήντα έξι (56) ώρες για τους εποχικούς 
πυροσβέστες που υπηρετούν στα Αερομεταφερόμενα Πε¬ 
ζοπόρο Τμήματα. (Σύνολο 64.512 ώρες για 1.152 άτομα). 

6.2 Μέχρι πενήντα έξι (56) ώρες για τους εποχικούς 
πυροσβέστες με ειδικότητα εργάτη πυρόσβεσης-διά- 
σωσης, οδηγού πυρ/κών οχημάτων, που στελεχώνουν 
περιπολικά οχήματα τα οποία λειτουργούν σε 24ωρη 
βάση καθώς και πυροφύλακα. (Σύνολο 92.288 ώρες για 
1.648 άτομα). 

6.3 Μέχρι τριάντα δύο (32) ώρες για εποχικούς πυρο¬ 
σβέστες με ειδικότητα εργάτη πυρόσβεσης-διάσωσης, 
οδηγού πυρ/κών οχημάτων καθώς και πυροφύλακα, οι 
οποίοι δεν στελεχώνουν περιπολικά οχήματα που λει¬ 
τουργούν σε 24ωρη βάση αλλά καθίσταται αναγκαία 
η εργασία αυτών κατά τις νυχτερινές ώρες εργάσιμων 
ημερών για την κάλυψη έκτακτων επιχειρησιακών ανα¬ 
γκών (Σύνολο 86.400 ώρες για 2.700 άτομα). 

7. Την καθιέρωση ημερήσιας εργασίας κατά τις Κυρι¬ 
ακές και εξαιρέσιμες ημέρες για όλους τους εποχικούς 
πυροσβέστες με ειδικότητα εργάτη πυρόσβεσης διά¬ 
σωσης, εργάτη αερομεταφερόμενων πεζοπόρων τμημά- 

των, οδηγού πυρ/κών οχημάτων, καθώς και πυροφύλακα 
προς συμπλήρωση του υποχρεωτικού ωραρίου, μέχρι 
εβδομήντα πέντε (75) ώρες συνολικά ο καθένας. (Σύνολο 
412.000 ώρες για 5.500 άτομα). 

8. Ο συνολικός αριθμός ωρών για 5.500 άτομα που 
θα απασχοληθούν υπερωριακά, νυχτερινά, Κυριακές και 
εξαιρέσιμες κατά τα ως άνω οριζόμενα ανέρχεται στις 
επτακόσιες πενήντα έξι χιλιάδες πεντακόσιες εβδομή¬ 
ντα έξι (756.576) ώρες 

9. Οι δαπάνες που θα προκληθούν για την αποζημίωση 
υπερωριακής εργασίας, νυχτερινής εργασίας, ημερήσιας 
εργασίας Κυριακών και εξαιρέσιμων μέχρι 756.576 ώρες 
συνολικά για 5.500 εποχικούς πυροσβέστες και ανέρχο¬ 
νται στο ποσό των 2.320.289,5 ευρώ, θα καλυφθούν από 
τις πιστώσεις του προϋπολογισμού του Υπουργείου Δη¬ 
μόσιας Τάξης/Αρχηγείο Πυροσβεστικού Σώματος με Ε.Φ. 
43-120 υπό ΚΑΕ 0511 και 0512 οικονομικού έτους 2006. 

10. Η απόφαση αυτή η οποία ισχύει αναδρομικά από 
1.6.2006 μέχρι και 15.10.2006 να δημοσιευθεί στην Εφη¬ 
μερίδα της Κυβερνήσεως. 

Αθήνα, 29 Μαίου 2006 

Με εντολή Υπουργού 
Ο Γενικός Γραμματέας 
ΚΩΣΤΗΣ I. ΑΙΛΙΑΝΟΣ 

-♦- 

Αριθμ. 5117.03/03/2006 (8) 

Έγκριση Υπερωριακής εργασίας μόνιμου προσωπικού 
του Λ/Τ Κεφαλληνίας Α' εξαμήνου 2006. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297 Α') «Μισθολογικές ρυθμίσεις λειτουργών και υπαλλή¬ 
λων του Δημοσίου, Ν.Π.Δ.Δ. και ΟΤΑ, μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις». 

2. Την υπ’ αριθμ. 2/72757/002/31.12.2003 εγκύκλιο του 
Υπουργείου Οικονομικών/ Γ.Λ.Κ 

3. Την υπ’ αριθμ. 26/06/10.4.2006 Πράξη της Λιμενικής 
Επιτροπής Κεφαλληνίας. 

4. Το υπ’ αριθμ. οικ. 690/3.5.2006 έγγραφο Λ.Τ. Κεφαλ¬ 
ληνίας, αποφασίζουμε: 

Την έγκριση πραγματοποίησης απογευματινής υπε- 
ρωριακής εργασίας με αμοιβή τριακοσίων (300) ωρών 
για δύο (2) υπαλλήλους του Λ.Τ. Κεφαλληνίας, επί συνο¬ 
λικού αριθμού τριών (3) υπηρετούντων υπαλλήλων, για 
την αντιμετώπιση εποχικών και εκτάκτων υπηρεσιακών 
αναγκών κατά το Α' εξάμηνο 2006 και ειδικότερα: 

Κλείσιμο βιβλίων, σύνταξη και υποβολή απολογισμού 
- ισολογισμού οικονομικού έτους 2005, διεκπεραίωση διοι¬ 
κητικών θεμάτων της Υπηρεσίας (όπως έλεγχος εισπράξε¬ 
ων από παραβάσεις Κ.Ο.Κ., παραχωρήσεις χώρων κ,λπ.). 

Οι ώρες, απογευματινής υπερωριακής εργασίας δεν 
μπορεί να υπερβαίνουν τις εξήντα (60) ανά υπάλληλο 
μηνιαίως. 

Το ύψος της δαπάνης που θα προκύψει από την ανω¬ 
τέρω αιτία ανέρχεται στο ποσό των 1.600 ευρώ περί¬ 
που και θα βαρύνει τον Προϋπολογισμό του Λιμενικού 
Ταμείου έτους 2006, στον οποίο υπάρχει σχετική εγγε¬ 
γραμμένη πίστωση στους ΚΑΕ 0261 και 0263. 


Ο αριθμός του προσωπικού που θα απασχολείται υπε- 
ρωριακά κάθε φορά, καθώς και ο αριθμός των ωρών, θα 
εξαρτηθεί από τις πραγματικές υπηρεσιακές ανάγκες 
και θα καθορισθεί με απόφαση του προέδρου του Λι¬ 
μενικού Ταμείου. 

Υπεύθυνος για τον έλεγχο εκτέλεσης της υπερωρι- 
ακής εργασίας, ορίζεται ο Πρόεδρος του ΛΤ Κεφ/νίας 
Γεράσιμος Αρτελάρης. 

Η απόφαση αυτή να δημοσιευθεί στην Εφημερίδα της 
Κυβέρνησης και ισχύει αναδρομικό ένα μήνα πριν τη 
δημοσίευσή της. 

Πειραιάς, 5 Ιουνίου 2006 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθμ. 2566 (9) 

Τροποποίηση συστατικής πράξης του Ν.Π. Δημοτικό 
Αθλητικό Κέντρο Δήμου Κιλκίς. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του π.δ. 410/1995 (Δη¬ 
μοτικός και Κοινοτικός Κώδικας). 

2. Την υπ’ αριθμ. 2730/18.6.2001 απόφασή μας που δημο- 
σιεύθηκε στο ΦΕΚ 886/10.7.2001 τεύχος Β' και αφορά την 
προσαρμογή της συστατικής πράξης του Ν.Π.Δ.Δ. με την 
επωνυμία «Δημοτικό Αθλητικό Κέντρο Δήμου Κιλκίς». 

3. Την υπ’ αριθμ. 165/2006 απόφαση του Δ.Σ. Κιλκίς 
με την οποία αποφασίζεται η αύξηση της ετήσιας οι¬ 
κονομικής επιχορήγησης του Δήμου προς το Δημοτικό 
Αθλητικό Κέντρο. 

4. Την υπ’ αριθμ. 5631/2000 απόφαση του Γ εν. Γ ραμμα- 
τέα Περιφέρειας Κεντρικής Μακεδονίας περί «Ορισμού 
εισηγητών και μεταβίβαση εξουσίας υπογραφής με 
εντολή Γ ενικού Γ ραμματέα, αποφάσεων εγγράφων και 
άλλων πράξεων στον Γ ενικό Δ/ντή, στους Προϊσταμέ¬ 
νους Δ/σεων και Προϊσταμένους Τμημάτων και Γ ραφεί¬ 
ων των Υπηρεσιών της Περιφέρειας», αποφασίζουμε: 

Τροποποιούμε τη συστατική πράξη του Δημοτικού Αθλη¬ 
τικού Κέντρου Δήμου Κιλκίς, στο μέρος που αναφέρεται 
στην ετήσια επιχορήγηση του Δήμου προς το Ν.Π.Δ.Δ., 
ώστε να γίνει από 66.220.000 δρχ. (194.336,02 €) που ήταν, 
σε 272.869,00 € δηλαδή αυξάνεται κατά 78.532,98 € . 

Κατά τα λοιπά ισχύει ως έχει η υπ’ αριθμ. 2730/18.6.2001 
απόφασή μας. 

Από τις διατάξεις της απόφασης αυτής θα προκλη- 
θεί δαπάνη σε βάρος του προϋπολογισμού του Δήμου 
Κιλκίς, η οποία ανέρχεται στο ύψος των 78.532,98 € η 
οποία είναι γραμμένη στον Κ.Α 00-6715.05 των εξόδων 
έτους 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 5 Μάίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 

ΣΤΑΜΑΤΗΣ Μ. ΤΣΙΑΚΙΡΗΣ 

